stanford-oval/wikipedia huggingface dataset:
גיטנאס נאוסדה
הערות שוליים

↑  Gitanas Nausėda | Biografija, Nauseda 2019'"`UNIQ--nowiki-00000003-QINU`"'(באנגלית)'"`UNIQ--templatestyles-00000004-QINU`"''"`UNIQ--nowiki-00000003-QINU`"'(ארכיון)
↑  Bloomberg - Are you a robot?, www.bloomberg.com
↑  Lithuanian opposition party names favorites for presidential election - Xinhua | English.news.cn, www.xinhuanet.com
↑  Lina Mustafinaitė,'"`UNIQ--nowiki-00000008-QINU`"'D. Nausėdienė: Gitanas man pateikė viliojantį pasiūlymą, kurio negalėjau atsisakyti, DELFI
↑  G.Nausėdos kelias į ekonomiką aplaistytas ašaromis, DELFI
| --- | --- |
בקרת זהויות :  PLWABN: 9810719201505606  GND: 171790839  ISNI: 0000 0004 2406 4631  LNB: 000280675  VIAF: 209285433   WorldCat (עם VIAF): 209285433
אוניית סיוע למשחתות

אוניית סיוע למשחתות (בצי ארצות הברית נקראות אוניות אלו Destroyer tender; בצי המלכותי הבריטי הן נקראות "אוניות קרפיף", depot Ship) היא סוג של אוניית עזר שנועדה לספק שירותי תחזוקה לשייטת משחתות או אוניות מלחמה קטנות יותר. אוניות מסוג זה היו בשימוש רב במחצית הראשונה של המאה ה-20, אך עם ההתקדמות הטכנולוגית ועליית אמינותם ויעילותם של אמצעי ההנעה באוניות הצטמצם השימוש בסוג זה של כלי שיט.
סוג אוניות עזר דומה לאוניות הסיוע למשחתות הן אוניות הסיוע לצוללות.
רקע

בשנות ה-60 של המאה ה-18 הומצא הטורפדו, ולמרות חבלי הלידה של אמצעי לחימה זה היה ברור שמדובר באמצעי לחימה מהפכני שבאמצעותו יכול גם כוח ימי חלש לפגוע בכוח ימי חזק ממנו בהרבה. כדי לשגר את הטורפדו אין צורך באוניית מלחמה מורכבת ויקרה, וניתן להסתפק בסוג חדש של ספינות קטנות, מהירות וזולות, שנקראו ספינות טורפדו, שתוכלנה לפגוע באוניות האויב הגדולות סמוך לחוף. עד 1880 כבר היו בשירות ספינות טורפדו בעלות הדחק של 50 - 100 טון, שהיו מהירות דין כדי לחמוק מסירות משמר של האויב.
בתחילה נתפס האיום מצידן של ספינות הטורפדו כמשמעותי רק כנגד אוניות בעודן עוגנות בנמל, אך עם פיתוחם של טילי טורפדו מהירים יותר ובעלי טווח ארוך יותר התחוור שגם אוניות בלב ים חשופות לפגיעתם. כמענה לאיום החדש החלו הציים השונים לפתח כלי שיט שיתמודדו עם ספינות הטורפדו. ספינות אלו היו צריכות להיות מהירות וזריזות, מחד, אך גם בגודל מתאים כך שיוכלו ללוות את צי המלחמה בים. ספינות אלו הוגדרו רשמית כ"משחיתות ספינות טורפדו" (Torpedo Boat Destroyers), ועד מלחמת העולם הראשונה קוצר שמן ל"משחתות".
משחיתות ספינות הטורפדו הראשונות נדרשו להיות בעלות כושר תמרון גבוה ומהירות גבוהה, כדי שתוכלנה ליירט את ספינות הטורפדו בטרם תגענה אלה לסביבת אוניות המערכה והסיירות הגדולות. כדי שתעמודנה בדרישות אלה תוכננו המשחתות כך שתהיינה קטנות וזריזות, ובעלות מנועי קיטור גדולים, שיכלו לייצר את המהירות הנדרשת. אפיון זה יצר כלי שיט קטן וצפוף שכלל מנוע גדול ואספקת פחם עבורו, תותחים מהירי ירי ותחמושת עבורם; הצפיפות הרבה באה על חשבון צוות כלי השיט. בשל כך החלו להיכנס לשירות אוניות עזר למשחתות, שבהן שהה חלק מאנשי הצוות עד לפעולה מבצעית. אוניות העזר הצטרפו לאוניות עזר נוספות שליוו את הצי, בעיקר אוניות שנשאו פחם. לאוניות העזר צוותו גם אנשי צוות שלא היה להם מקום במשחתות: טבחים, צוות מינהלי וצוות רפואי וכן צוות טכני שסייע לטפל במנועי האוניות. לצוותים אלה לא היה מקום במשחתות הקטנות, אך לכל שייטת המשחתות היה צורך בכישוריהם. בנוסף לצוותים נשאה אוניית העזר חלקי חילוף עבור המכונות באוניות השייטת. חלק מאוניות הסיוע היו אוניות שהוסבו למטרה זו; אחרות נבנו במיוחד לביצוע המשימה.
התפתחות

כאשר יצא הצי הלבן הגדול, שייטת אוניות מערכה פרה-דרדנוט של צי ארצות הברית, למסע מסביב לעולם ב-1907, נלוו אליו אוניית סיוע ואוניית תיקונים (Repair Ship). אוניות תיקונים לא נשאו את כוח האדם הנדרש לאוניות שאותן ליוו, כמו באוניית הסיוע, אך מאידך העניקו מגוון רחב יותר של שירותי תיקון, כולל ציוד וכוח אדם לטיפול בתקלות משמעותיות יותר מאלו שאוניית סיוע וצוותה יכולים היו לטפל בהן. לצורך זה היו באוניות תיקון בית מלאכה ובית יציקה, שאפשרו מתן מענה לכל תקלה ובעיה למעט כאלה הדורשות טיפול במבדוק יבש.
המשחתות הראשונות, מסדרת דיירינג, היו בעלות הדחק של מעט פחות מ-300 טון, אך עד מלחמת העולם הראשונה הגיעו המשחתות להדחק של כ-1,000 טון, ובמלחמת העולם השנייה כבר היו משחתות בעלות הדחק של 2,000 טון, בעיקר אלה שנועדו ללוות את כוחות המשימה של נושאות המטוסים המהירות. גם אונייות הסיוע למשחתות גדלו בהתאם: מלוויל, אוניית סיוע למשחתות שנבנתה עבור צי ארצות הברית ב-1915, הייתה בעלת הדחק של 5,250 טון. לעומתה, אוניות הסיוע למשחתות מסדרת שננדואה שנבנו בסוף מלחמת העולם השנייה ומיד לאחריה היו בעלות הדחק של 11,755 טון. אוניות הסיוע במלחמה זו נשאו תחמושת, פצצות עומק וטילי טורפדו עבור המשחתות. צוותיהם ביצעו תחזוקה בטילי הטורפדו, אך התמקדו בעיקר בעבודות תיקונים. באוניות הסיוע מסדרת דיקסי, שנבנו עבור צי ארצות הברית בשנים 1939–1943, היו בתי יציקה, כלים לחישול מתכת, מחרטות ורתכות לעבודות תיקונים גדולות, וכן מעבדת אופטיקה ושענים לטיפול במשקפות, סקסטנטים, כרונומטרים, מדי טווח אופטיים ומחשבי בקרת ירי. משחתות שהגיעו לאוניות הסיוע ונאלצו להשבית מנועים לצורך טיפול קיבלו כוח חשמלי שהופק מגנרטורים שהיו באוניות הסיוע ומים מזוקקים שהופקו באוניות אלו.
עם הגידול בממדי המשחתות במשך השנים היו אלו יכולות לשאת עימן כוח אדם רב יותר וציוד נרחב יותר שעד אז נישא באוניות הסיוע. במהלך המלחמה הקרה הגיעו המשחתות להדחק שהיה שווה בגודלו לזה של סיירות במהלך מלחמת העולם השנייה. בסדר גודל כזה הייתה למשחתות היכולת לפעול אוטונומית, ללא הזדקקות לאוניות הסיוע. אוניות הסיוע הייחודיות למשחתות הפכו למעשה לאוניות תיקון.
לקריאה נוספת

Raymond V.B. Blackman: Jane's Fighting Ships. Jane's Yearbooks, 1970 – 1971. London.
David M. Cooney: Ships, Aircraft and Weapons of the United States Navy. Washington, D.C.: United States Government Printing Office, 1980.
James C. Fahey: The Ships and Aircraft of the U.S. Fleet (Two Ocean Fleet ed.). Annapolis, Maryland: Naval Institute Press, 1978.
H.T. Lenton & J.J. Colledge: British and Dominion Warships of World War II. Garden City, New York: Doubleday & Company, 1964.
E.B. Potter & Chester W. Nimitz: Sea Power. Englewood Cliffs, New Jersey: Prentice-Hall, 1960.
H. Paul: U.S. Warships of World War II. Garden City, New York: Doubleday & Compan, 1968.
הערות שוליים

↑  על פי מילון ימאות, ת"ש 1940 של האקדמיה ללשון העברית נקרא סוג אוניות זה "שַׁמֶּשֶׁת". ראו הצעתו של רוביק רוזנטל לתעתוק המונח, כאן.
אוניית הסיוע למשחתות מלוויל של צי ארצות הברית, עם ארבע משחתות לצידה, מלחמת העולם השנייה
אוניית הסיוע למשחתות ברייס קניון של צי ארצות הברית עם ארבע משחתות לצידה ומשחתת נוספת מצידו השני של המזח, סביבות 1962, קליפורניה
אוניית הסיוע למשחתות טיידווטר של צי ארצות הברית, 1965
צסק"א קייב (כדורגל)

מועדון הכדורגל צסק"א קייב (באוקראינית: Футбольний клуб ‏«ЦСКА-Київ») הוא מועדון כדורגל אוקראיני שהוקם ב-1934.
עד 2001 היה בבעלות אגודת צסק"א אוקראינה אשר זכתה למימון ממשלתי מטעם משרד ההגנה. בשנת 2002 צסק"א פורקה ואת מקומה בליגה רכשה קבוצת ארסנל קייב.
לאחר הארגון מחדש ב-2001 מועדון הכדורגל "צסק"א קייב" הועבר לחסות פרטית עד 2009 כאשר הקבוצה איבדה את מעמדה כמועדון מקצועני ב-4 ספטמבר 2009 בשל חוסר תמיכה כספית. בשנת 2013 הוקמה מחדש.
היסטוריה > ODO/סק"א קייב (1934-1992)

מועדון הכדורגל צסק"א נוסד בשנת 1934 בעיר חרקוב כחלק ממועדון הקצינים (מאוחר יותר צסק"א) וקיבל את השם UVO חרקוב (מרוסית: Украинский Военный Округ, שמשמעותו המחוז הצבאי האוקראיני – חרקוב). בתקופת השלטון הסובייטי הקבוצה הייתה חלק ממועדון הספורט של הכוחות המזוינים. בסוף 1934 הקבוצה הועברה לקייב ושמה שונה ל-DO קייב (מרוסית: Дом офицеров, מועדון הקצינים – קייב). בשנים 1947-1956 הקבוצה נקראה ODO קייב (ממועדון קצינים מחוזי – קייב), ב-1952, תחת שם זה, הקבוצה העפילה לחצי הגמר הגביע הסובייטי. ב-1957, הקבוצה שיחקה תחת השם OSK קייב (מועדון ספורט מחוזי – קייב). שנת 1957 נחשבת לשנת ההקמה הרשמית של צסק"א אוקראינה. בשנים 1957-1959 מועדון הכדורגל נקרא SKVO קייב (מועדון הספורט הצבאי המחוזי – קייב) בשנים 1960-1971 – סק"א קייב (מועדון הספורט של הצבא – קייב). בשנת 1972, הקבוצה עברה לצ'רניהיב ושינתה את שמו ל-SK צ'רניגוב ולא חזרה לקייב ובשנת 1976 חזרה להיקרא סק"א. בשנים 1981-1982, הקבוצה התמודדה בליגה הסובייטית הראשונה.
היסטוריה > צסק"א קייב (1992-1994)

צסק"א קייב נוצרה במקומה של קבוצת הכדורגל סק"א קייב ב-15 בדצמבר 1992 במהלך הארגון מחדש של הצבא האוקראיני. את העונה הראשונה ב-1992 המועדון סיים תחת שמו הישן סק"א קייב אשר שונה בקיץ 1992 לZS – אוריאנה (הכוחות המזוינים – אוריאנה). ב-1993 הקבוצה שינתה את שמה ל-ZS – אוריאנה (כוחות מזוינים – אוריאנה) ואז ל-CSK ZSU (מועדון הספורט המרכזי של הכוחות המזוינים של אוקראינה). הישג השיא אז היה המקום החמישי בליגה הראשונה.
היסטוריה > צסק"א-בוריספן וארסנל (1994-2001)

ב-1994, צסק"א קייב התמודדה בליגה השנייה. בעונת 1994/1995 צסק"א מוזגה יחד עם קבוצת בוריספן בוריספיל ושמה שונה לצסק"א-בוריספן קייב. באותו זמן אגודת צסק"א אוקראינה רכשה שתי קבוצות, מהליגה האוקראיני הראשונה ומהליגה השנייה. צסק"א קייב נשמרה כקבוצת בת לבוריספן בליגה השנייה. ב-1995 FC צסק"א-בוריספן קייב העפילה לליגת העל האוקראינית.
עם סיום עונת 1995-96 בוריספן הושמט מן השם וקבוצת המילואים, שהעפילה ללידה הראשונה, הפכה לקבוצת צסק"א-2 קייב.
בשנת 2001, צסק"א אוקראינה מכרה את המועדון. הקבוצה הראשונה נרכשה על ידי עיריית קייב שארגנה מחדש את הקבוצה והפכה אותה לקבוצת ארסנל קייב. הקבוצה השנייה נמכרה למשקיע זר ששמר על השם צסק"א קייב והקבוצה שיחקה בהליגה האוקראינית הראשונה.
היסטוריה > צסק"א קייב

מאז 2001 צסק"א קייב שיחקה בליגה הראשונה עד 2008, כאשר נשרה לליגה השנייה.
בשנת 2009 צסק"א קייב פשטה את הרגל והמועדון פורק.
היסטוריה > הקמה מחדש (2013)

צסק"א קייב הוקמה מחדש ב-2013 מתוך מיזוג בין קבוצת אטלנט קייב וביוזמת אגודת צסק"א אוקראינה
שמות הקבוצה

1934 – UVO חרקוב
1934 – DO קייב
1947 – ODO קייב
1957 — OSK קייב
1957 – SKVO קייב
1960 – סק"א קייב
1971 – ס.ק. צ'רניגוב
1976 – סק"א קייב
1992 – ZS-אוריאנה קייב
1993 – CSK ZSU קייב
1994 – צסק"א קייב
1995 – צסק"א-2 קייב
2001 – צסק"א קייב
תארים > סק"א קייב

אליפות אוקראינה הסובייטית
זכייה (4): 1949, 1951, 1980, 1983
סגנות (5): 1946, 1964, 1965, 1977, 1979
גביע אוקראינה הסובייטית
זכייה (1): 1976
סגנות (1): 1954
תארים > צסק"א קייב

הגביע האוקראיני
גמר (2): 1998, 2001
ראו גם

ארסנל קייב
הדרבי של קייב
הערות שוליים

↑  תולדות הקבוצה באתר צסק"א אוקראינה (ברוסית)'"`UNIQ--templatestyles-00000000-QINU`"'
↑  '"`UNIQ--templatestyles-00000002-QINU`"'"Футбольний клуб ЦСКА Київ припинив участь у змаганнях сезону 2009–2010 років (FC CSKA Kyiv ceased their participation in the 2009–2010 competition)". PFL. 2009-09-04. אורכב מ-המקור ב-2009-09-22. נבדק ב-2018-04-11.
↑  CSKA will be revived! (ЦСКА будет возрожден!). CSKA of Ukraine.
↑  CSKA Kyiv today. CSKA of Ukraine website.
הסמל המקורי של ארסנל קייב, המכיל כמה מהאלמנטים של לוגו צסק"א קייב
Red Dead Redemption

| --- | --- |

תמונת עטיפת המשחק
 כללי
 תאריך הוצאה:  18 במאי 2010
 סוגה:  משחק פעולה-הרפתקאות
 פיתוח:  Rockstar San Diego
 הוצאה לאור:  Rockstar Games
 ארץ מקור:  ארצות הברית 
 שפות:  אנגלית 
 סדרה:  Red Dead
 דרישות תוכנה
 מנוע משחק:  RAGE
 מצבי משחק:  שחקן יחיד, מרובה משתתפים
 דירוג:  18+
 פלטפורמות:  PlayStation 3   Xbox 360   PlayStation 4   Nintendo Switch מחשב אישי
 מדיה:  DVD, Blu Ray, הפצה דיגיטלית
 המשחק הקודם:  Red Dead Revolver
 המשחק הבא:  Red Dead Redemption 2
 
 אתר רשמי
 
רד דד רידמפשן (באנגלית: Red Dead Redemption, בתרגום חופשי: גאולה אדומה מתה) הוא משחק וידאו אקשן-הרפתקאות בסגנון המערב הפרוע שפותח על ידי Rockstar San Diego, והוצא לאור על ידי Rockstar Games ב-18 במאי 2010 לפלייסטיישן 3 ול-Xbox 360. ב-17 באוגוסט 2023, המשחק שוחרר לפלייסטיישן 4 ולנינטנדו סוויץ',וב- 29 באוקטובר 2024 למחשב האישי(PC)¹.
המשחק הוא המשחק הראשון בסדרת Red Dead ומתקיים לקראת סופו של המערב הישן של אמריקה בשנת 1911 ועוקב אחר ג'ון מרסטון, עבריין לשעבר ובוקר שיוצא למסע התנקשויות בחברי הכנופיה הישנים שלו לאחר שאשתו ובנו נעצרים על ידי הממשלה וזה התנאי לשחרורם. משחק ההמשך הוא Red Dead Redemption 2, שמשמש כפריקוול.
תקציר עלילה

המשחק מתחיל ב-1911, בבלקווטר, אדגר רוס וארצ'ר פורדהם, שני שוטרים מטעם הממשלה, חוטפים את אביגיל, אשתו של ג'ון מרטסון, ואת ג'ק, בנו. הם מודיעים לו שבשביל לשחרר אותם הוא יצטרך להרוג את חברי כנופייתו לשעבר, כנופיית ואן דר לינד. ג'ון מתחיל מביל ויליאמסון, שעכשיו מוביל כנופיה משלו. אחד מבני בריתו של ויליאמסון מוביל אותו לעיירה בה ויליאמסון והכנופיה שלו מתגוררים ולאחר מכן ג'ון מתנקש באותו בן ברית. במקביל ג'ון מבקש עזרה מכמה אנשים נוספים והם מצליחים לחסל את הכנופיה של ויליאמסון, אך ג'ון מגלה שוויליאמסון עצמו נמלט למקסיקו.
ג'ון מחליט לרדוף אחריו לשם ומגיע לנוובו פאריסו, אך כשהוא מגיע לשם הוא נקלע למלחמת אזרחים, בין הדיקטטור של נוובו פאריסו, קולונל אגוסטין אלנדה לבין קבוצה שמנהיגה מרד ומובלת על ידי אברהם רייס. הוא משתף פעולה עם שני הצדדים מתוך האינטרסים שלו לתפוס את ויליאמסון וגם את חאבייר אסקוולה, אחד מחברי כנופיית ואן דר לינד לשעבר. לאחר מכן ג'ון מחליט לעזור באופן קבוע למורדים, לאחר שרייס מציל אותו ולאחר שהם עוזרים לו למצוא את חאבייר ולהתמודד מולו. לאחר מכן הוא מוביל את המורדים לארמונו של אלנדה, שגם ויליאמסון נמצא בו לאחר שביקש עזרה מאלנדה. בסופו של דבר ג'ון ושאר המורדים הורסים את ארמונו של אלנדה, והורגים את ויליאמסון ואלנדה לאחר שהשניים ניסו לברוח.
לאחר מכן ג'ון חוזר לבלקווטר ונשארה לו רק מטרה אחת, מנהיג הכנופיה הישנה, דאץ' ואן דר לינד. דאץ' מוביל עכשיו קבוצה של אינדיאנים והוא מגלה שרוצים לתפוס אותו ומנסה למנוע את זה אך ללא הצלחה. ג'ון משתתף במבצע עם צבא ארצות הברית ומגיע בעצמו אל דאץ', שמתאבד. לאחר מכן ג'ון חוזר לביתו ופוגש שם את אביגיל וג'ק, אך הוא מגלה שרוס לא עמד במילתו ושלח צבא לחסל אותו. במהלך גל התקיפה הראשון uncle מוצא את מותו בקרב יריות בין אנשי הצבא, ג'ון מבריח את משפחתו לאסם ושם שולח אותם עם הסוס שיברחו. בינתיים כמות גדולה של חיילים (כלל רוס בעצמו) מתאספים מחוץ לאסם, וג'ון מבין שאלו הרגעים האחרונים של חייו. הוא יוצא מהאסם, מצליח להרוג מעט חיילים אך נפגע מעשרות כדורים, מתמוטט ומת. בינתיים ג'ק ואביגיל חוזרים לחווה ומוצאים את גופתו של ג'ון, הם קוברים אותו ולאחר מכן המשחק עובר לכמה שנים קדימה, 1914, מנקודת המבט של ג'ק, הוא שום מול הקבר של ג'ון וגם אביגיל מתה וקבורה לידו, ג'ק הולך לבלקווטאר למצוא איפה רוס מתגורר ולנקום בו, הוא מגלה שהוא כבר בגמלאות, וחי בבקתה ליד אגם, וכשהוא מגיע לביקתה הוא מוצא את אשתו של רוס (שלא יודעת מי הוא) שמספרת לו שרוס הלך לדוג עם אחיו, בסופו של דבר ג'ק מוצא אותו, מתעמת איתו והורג אותו,
מעריצי המשחק שמו לב לסגירת המעגל כשבמשחק Red Dead Redemption 2
כשג'ק פוגש בפעם הראשונה את רוס כשהוא הלך לדוג בתור ילד עם ארתור.
הדמויות הראשיות

ג'ון מרסטון - קאובוי ועבריין לשעבר שמנסה לפצות על פשעיו בעבר. לאחר שבנו ואשתו נחטפים על ידי הממשלה, הוא נדרש להרוג את חברי הכנופיה בה היה. בעל אופי קשוח וידוע בשל קור הרוח שלו. נהרג בידי הצבא בסוף המשחק.
ג'ק מרסטון - בנו של ג'ון שנחטף על ידי הממשלה. בסוף המשחק, רואים שהוא המשיך את דרכו של אביו והפך להיות מה שאביו ניסה למנוע ממנו להיות - פורע חוק.
ביל ויליאמסון - אחד משלושת האנשים שג'ון צריך להרוג, היה חבר בכנופיית ואן דר לינדה ולאחר פירוקה יצר כנופיה משלו במקום אחר. נחשב לאדם אכזרי בלי רחמים, אך בתוכו הוא פחדן.
חעבייר אסקוולה - אחד משלושת האנשים שג'ון צריך להרוג, לאחר פירוקה של כנופיית ואן דר לינדה חזר למקסיקו ועזר לצבא שם כשכיר חרב. נחשב לערמומי.
אדגר רוס - אחד משני השוטרים שחטף את אביגיל וג'ק, ואחד הסוכנים שתמיד רדף אחרי ג'ון וכנופיית ואן דר לינדה. נמצא בחלק מקבוצת משטרה שתפקידה הוא לנסות לשקם את אמריקה, לתרבת אותה ולקדם את הטכנולוגיה שבה, ובשביל לעשות את זה הם מנסים למזער את הנזקים שכנופיית ואן דר לינדה עשתה. ג'ק מרסטון נקם במות אביו והרג אותו.
דאץ' ואן דר לינד - האדם האחרון שג'ון צריך להרוג, מנהיג כנופיית ואן דר לינד המקורית. העבריין הכי מבוקש במערב אליזבת' שנלחם נגד תרבות האזור והתפשטות הטכנולוגיה שבה ונלחם בזה בכל דרך אפשרית. אדם כריזמטי ומנהיג, אך עם זאת מסוכן ואלים. התאבד מצוק כשג'ון בא להרוג אותו.
אנקל (Uncle)  - גנב זקן ועצלן. ישן רוב היום וידוע בחיבתו לאלכוהול ובכך שטוען שהוא סובל מלומבאגו, לימים הוא הפך לחלק ממשפחת מרסטון. נהרג על ידי צבא ארצות הברית ב-1911, בגיל 62
משחקיות

Red Dead Redemption הוא משחק פעולה ואקשן-הרפתקאות בסגנון עולם פתוח שמתרחש בשנת 1911 באמריקה. גיבור המשחק הוא ג'ון מרטסון ובו השחקן שולט, למשחק יש עלילה ועל פיה השחקן מתקדם ביחד עם ג'ון, אך חוץ מזה הוא גם יכול לטייל ברחבי המפה של המשחק. צורת התחבורה העיקרית במשחק היא סוסים, לשחקן יש סוס אישי איתו הוא יכול לרכוב, אך הוא גם יכול לרכוב על סוסים אחרים. בנוסף לכך יש כרכרות. חוץ מהמשימות, השחקן גם יכול לעשות משימות אקראיות ולקחת חלק בקרבות שלא בהכרח קשורים אליו במשימה, כגון ירי בבעלי חיים מסוכנים, מארבים והתפרעויות עם אקדחים בתוך העיר. במשחק יש סוגי הימורים, כגון פוקר, והשחקן גם יכול לאסוף תרופות וצמחים בשביל רופאים במשחק. כמו במשחק ההמשך (Red Dead Redemption 2), גם במשחק הזה יש מידת כבוד, אותה השחקן יכול להרוויח לפי התנהגויות שונות שלו ובחירות מוסריות המשחק כולל גם אופציה של משחק מרובה משתתפים.
רשף (אל)

| --- | --- |

פסל של רשף, 1184–664 לפנה"ס, הממלכה החדשה (מצרים)
 תרבות:  מיתולוגיה פיניקית, מיתולוגיה כנענית, מיתולוגיה מצרית, דת מצרים העתיקה 
 אלים מקבילים:  נרגל, אפולון, רונזס
 
מצבת זיכרון של האלה קדש: מימין נראה האל רשף; משמאלו, עומדת על גבי אריה, אשתו, קדש; משמאלה נראה בנה של קדש, האל מין
דמות רשף מברונזה במוזיאון הארכאולוגי הלאומי באתונה
רֶשֶף (בפיניקית: 𐤓𐤔𐤐, באוגריתית: 𐎗𐎌𐎔) הוא אל אמורי וכנעני הנזכר בכתובות פיניקיות וארמיות, בכתבים אכדיים ומצריים ובכתבי אוגרית. שמו פירושו אש, ניצוץ, שלהבת.
רשף, שאחד מכינוייו בכתבים האוגריתיים הוא "רשף בעל החץ", נחשב בקרב הכנענים כאלוהי הדבר. במילון אמורי–אכדי המתוארך לימי רים-סין הראשון או עמורפיא (חמורבי), מובא רשף (באמורית בתעתיק אכדי: ra-sa-pu-um, שחזור: rašap(um)‏) בטור המלים האמוריות כמקביל לנרגל, אל השאול, בטור המלים האכדיות; הקבלה זאת קיימת גם בטקסט מאבלה, בו מופיע רשף כ־ra-sa-ap. בכתובות פיניקיות מאדיל שבקפריסין הוא מזוהה עם אפולון היווני. אפולו ונרגל ידועים כמביאי מגפת הדבר, ונוסף על כך אפולו מתואר במיתולוגיה היוונית כאל היורה חיצי דבר, כפי שמתואר רשף בשירה האוגריתית. העיר העתיקה אפולוניה שבשרון קיבלה את שמה מצורה הלניסטית לשם הכנעני אַרְשוּף (כיום ארסוף), על־שם רשף.
בימי פרעה חרמחב, לאחר מסע הניצחון שלו מגבל לכרכמיש, קצין האורוות סן־נפר העיד בכתובת הקדשה שנתן מנחות: למלך, לפתח "מדרום לחומתו" אדון החיים ושתי הארצות (מצרים העליונה והתחתונה), לעשתרת גבירת השמים, לענת בתו של פתח אדון האמת, לרשף אדון השמים, ולקדש גבירת כוכבי השמים; אלי הלבנט, עשתרת, ענת ורשף, מחזיקים ביכולות צבאיות, ובו־בזמן היו אלי כנען הנלחמים בצד המצרים, ושילובם של האלים – במיוחד עשתרת אלת הסוסים – נועדו להבטיח את השלטון הצבאי המצרי בכנען.
בלחש עלילת האלים הנאבקים בנחש, הדמות המרכזית "אם פחל" קוראת לאמה, הדמות המרכזית השנייה, שמש, להוביל קול אל אלים שונים במעונותיהם, כדי להודיעם לחש קסם נגד נשיכת נחשים. לכל קריאה לאל מוקדש קטע ביצירה, כאשר ההבדל בין הקטעים הוא רק בשם האל ומעונו; לרשף מוקדש הקטע השישי מבין קטעים אלה, ומעונו הנזכר בלוח הוא "בבת", הנזכר גם במקום אחר כמקום המשויך לרשף. בלוח הממשיך את הלוח הזה, בשל ערפל שכיסה את הארץ גברה "חמה" (ארס), ובין האלים הרבים שנזכרו (רובם בזוגות) כאוספי ה"חמה" מוזכר רשף, הפעם יחד עם ירח.
רשף מוזכר בכתובות פיניקיות. בכמה כתובות מאדיל (כתובות מקדש אדיל) שבהן הוא מוכר באפיתט "רשף מכל", המקביל ל־Ἀπόλλονι Ἀμύϰλοι ביוונית. בכתובות הדו־לשוניות מתמש, בשני אפיתטים: "רשף אליית", הוא a-pe-i-lo-ni to-i e-le-i-ta-i – אפולון מביצות העשב; ו"רשף אלהיתס", הוא a-po-lo-ni to-i a-la-si-o-ta-i – אפולון האלשייתי. בכתובת אזתוד, עם האפיתט "רשף צפרם" (רשף צפירים), המקביל לאל הלווי רונזס. בכתובת מכתי שהוקדשה ל"רשף חץ" על ידי "בדא כהן רשף חץ". בכתובת מאיבשם המקדישה מקדש ל"ארשף מלקרת". וכן, כרכיב תאופורי בשמות פרטיים בכתובות מאבידוס. רשף מוזכר גם בכתובות ארמיות, כגון כתובת פסל הדד (אנ').
הצמד דבר/רשף מופיע במקרא בתקבולת: ”לְפָנָיו, יֵלֶךְ דָּבֶר; וְיֵצֵא רֶשֶׁף, לְרַגְלָיו” (חבקוק, ג', ה') (ופעם נוספת בשיכול אותיות: ”"וַיַּסְגֵּר לַבָּרָד [לדבר] בְּעִירָם; וּמִקְנֵיהֶם, לָרְשָׁפִים” (תהילים, ע"ח, מ"ח)).
הערות שוליים

↑  Andrew George, Manfred Krebernik, Two Remarkable Vocabularies: Amorite-Akkadian Bilinguals!, Revue d'assyriologie et d'archéologie orientale 116, 2022, עמ' 115, 118 doi: 10.3917/assy.116.0113
1 2  למשל KAI 39 (הכתובת הדו־לשונית מאידליון)
↑  Rüdiger Schmitt, Astarte, Mistress of Horses, Lady of the Chariot: The Warrior Aspect of Astarte, Die Welt des Orients 43, 2013, עמ' 221
↑  צבי ושפרה רין, עלילות האלים, ענבל, 1996, עמ' 682-690 – לוח UT 607
↑  צבי ושפרה רין, עלילות האלים, ענבל, 1996, עמ' 699, 703 – לוח UT 608
↑  Markus Egetmeyer, Salamine–Provenance indéterminée, Le dialecte grec ancien de Chypre, כרך 2: Répertoire des inscriptions en syllabaire chypro-grec‏, De Gruyter, 2010, עמ' 813
↑  M. G. Amadasi Guzzo, J. A. Zamora, The Phoenician Name of Cyprus: New Evidence from Early Hellenistic Times, Journal of Semitic Studies 63, 2018, עמ' 82–83 doi: 10.1093/jss/fgx037
↑  John David Hawkins, Corpus of Hieroglyphic Luwian inscriptions. Volume I: Inscriptions of the Iron Age, Part 1: Text, de Gruyter, 2000, chapter 1: Cilicia, p. 63
↑  KAI 32
↑  KAI 72
↑  KAI 49
↑  KAI 214
| אלים במיתולוגיה הכנענית |
| --- | --- | --- |
| מפחרת האלים | אל (אל קונה ארץ) • אשרה • בעל־הדֻּ/הדד • ענת • עשתרת • דגן • אדון • בעלת גבל • בוהו • מוֹת • בעל פעור • ים • שמש • ירח  • כושר וחסיס • כושרות • רשף • חורון • קדש • אשמון • עשתר • כמוש • מלך • קוס • יהוה • שחר • שלם • צד • נכל ואב • שכמן ושנם • לויתן • תנין (אנ') • מלקרת • תנת • בעל חמון • פמי (אנ') • סכן • צדק (אנ') • מישור (אנ') • שלמן • גד • רפאים |  |
| אתרים מקודשים | מרום צפון • חכפת • כפתר • עשתרות • תותול |  |
| ספרוּת | שירה אוגריתית: עלילות בעל וענת ‧ עלילת אקהת ‧ עלילת כרת ‧ הולדת שחר ושלם ‧ חתונת ירח ונכל ‧ לחש עלילת האלים הנאבקים בנחש • כתבי סכניתן |  |
| פולחן | במות • מרזח • פסלים מצבות • מצבות נדר • בית אל • כס עשתרת • מקדש מגדול • תרפים • נסך וקטורת • מזבחות אבן ונחושת • קורבנות, זבחים, מנחות, זבח חלב, שלמים, כליל ועולות • העלאה באוב |  |
| המיתולוגיה המצרית |
| --- | --- | --- |
| הפנתאון המצרי | אוסיריס • איסיס • אכר • אמון • אמונת • אנוביס • אפיס • עאפפ • ארבעת בני הורוס • אתום • אתון • בת • בס • בסתת • גב • הורוס • חעפי • חכא • וואדג'ת • ח'ונסו • ח'נום • ח'פרי • חתחור •  מות • מונתו • מין • מע'ת • מפדת • נו • נות • נחבת • נית • נפרתם • נפתיס • סתת • סבכ • סופדו • סח'מת • סת (סת־בעל) • ענקת • פאחת • פתח • קבוי • קוק • קטש • רע (העין של רע) • רשף • שו • תאורת • תחות • תפנות • סרקת |     |
| אתרים מיתולוגיים | בנבן |     |
| כתבים דתיים | אמדואת • כתבי הפירמידות • כתבי ארונות קבורה • ספר האדמה • ספר המערות • ספר המתים (הפפירוס של אני) • ספר הנשימה • ספר השערים |     |
| פולחן | מקדשים מצריים (מקדש לוקסור • כרנך • מקדשי אבו סימבל) • הפירמידות במצרים (הפירמידה הגדולה של גיזה) • הספינקס הגדול של גיזה • עמק המלכים • חג הסד |     |
| --- | --- |
בקרת זהויות :  BnF: cb124750850 (data)  GND: 119215101  LCCN: sh85113061  SUDOC: 078601622  VIAF: 74658209   WorldCat (עם VIAF): 74658209
נחמיה רפל

| --- | --- |

 לידה:  8 בפברואר 1949 (בן 76) קבוצת יבנה
 מדינה:  ישראל 
 תפקיד:  מזכ"ל הקיבוץ הדתי
 בת זוג:  מיכל רפל
 
נחמיה רפל (נולד בט' בשבט תש"ט, 8 בפברואר 1949), שימש כמזכ"ל הקיבוץ הדתי, משמש כיו"ר ועדת הכספים של בני עקיבא ותנועת המזרחי העולמי וזוכה באות הוקרה מהנשיא לשעבר שמעון פרס על תרומתו לחברה.
ביוגרפיה > משפחה ושירות צבאי ולימודים

רפל נולד ב"אם הקבוצות הדתיות" – קבוצת יבנה לאביו דב רפל, שהיה פרופסור ורב, חוקר נודע בפילוסופיה של החינוך, תולדות עם ישראל ומחשבת ישראל, ואחיו של הסופר והעיתונאי ד"ר יואל רפל. הוא החל את דרכו החינוכית כמדריך בסניף בני עקיבא המקומי והיה שליח למחנות קיץ יהודיים בארצות הברית. טרם שירותו הצבאי למד בישיבת מרכז הרב. רפל התגייס בתחילה לנח"ל ולאחר קורס קצינים עבר הסבה לחיל השריון. הוא השתתף בכיבוש אום כתף במלחמת ששת הימים, היה מפקד פלוגה במלחמת ההתשה בגזרה הצפונית, קמב"ץ בחזית התעלה במלחמת יום הכיפורים וכיהן כסמח"ט שריון עד לדרגת סגן-אלוף במילואים.
רפל בוגר תואר ראשון בכלכלה ופילוסופיה יהודית באוניברסיטת בר-אילן, בעל תואר שני בהיסטוריה בטורו קולג', בוגר בית הספר למנהיגות חינוכית ורכש השכלה פיננסית במדרשת רופין.
נחמיה נשוי לבת הקיבוץ מיכל, אב לחמש בנות וסב לנכדים.